สวัสดีค่ะ หนูพึ่งกินยาgabapentinได้3-4วัน รักษาอาการปวดจากนรองกระดูก หลังกินยาหนูรู้สึกมึนๆงงๆ แล้วจากที่หนูเป็นคนร่าเริงก็ซึมๆไป แล้วล่าสุดวันนี้หนูรู้สึกหดหู่มากอยู่ดีๆก็รู้สึดอยากร้องไห้ เลยก็ไปแอบร้องไห้ หนูอยากทราบว่านี่คือผลข้างเคียงของยารึป่าวคะ แล้วหนูสามารถจัดการกับอาการะวกนี้ได้ยังไงบ้างคะ
สวัสดีค่ะ Gabapentin เป็นยาในกลุ่มยากันชัก ที่ส่งผลต่อสารเคมีและระบบประสาทในสมอง ใช้เพื่อช่วยระงับอาการปวดปลายประสาทได้เช่นกันผลข้างเคียงจากการใช้ยาชนิดนี้ที่พบได้บ่อยเช่นการรู้สึกมึนงง มีการกรอกตาที่ผิดปกติ ตาพร่ามัว มีพฤติกรรมก้าวร้าว วิตกกังวล ซึมเศร้า มีปัญหาเรื่องการควบคุมสมาธิ มีอารมณ์แปรปรวนมากขึ้นดังนั้นการใช้ยาอาจจะทำให้มีอาการดังกล่าวมาได้เช่นกัน หากมีอาการเป็นมาก อารมณ์เปลี่ยนแปลง หดหู่ลงอย่างสังเกตได้ ควรหยุดการใช้ยาและกลับไปพบแพทย์ที่ดูแลเพื่อแจ้งให้ทราบอีกครั้ง เพื่อเปลี่ยนเป็นยาแก้ปวดในกลุ่มอื่นๆแทนต่อไป หรือจริงๆแล้วอาจจะเป็นอาการที่ไม่เกี่ยวกับยาก็ได้ แต่หากเกิดขึ้นสัมพันธ์กัน ก่อนหน้านี้ไม่เคยมีอาการแบบนี้มาก่อน ก็เป็นไปได้ว่าจะเกี่ยวกับยาตัวดังกล่าว